ai4bharat/Pralekha huggingface dataset:
نوجوانوں کے امور اور کھیل کود کی وزارت
نیشنل سنٹر آف اسپورٹس سائنس اینڈ ریسرچ کی اسکیم کا مقصد ایلیٹ ایتھلیٹس کی اعلیٰ کارکردگی کے سلسلے میں اعلیٰ سطحی تحقیقی تعلیم اور اختراع کی مدد کرنا ہے: جناب انوراگ ٹھاکر
نوجوانوں کے امور اور کھیلوں کے وزیر جناب انوراگ سنگھ ٹھاکر نے آج راجیہ سبھا میں ایک تحریری جواب میں بتایا کہ نیشنل سنٹر آف اسپورٹس سائنس اینڈ ریسرچ  کی اسکیم حکومت ہند کی نوجوانوں کے امور اور کھیلوں کی وزارت کے ذریعہ نافذ کی جارہی ہے۔ اس کا مقصد ایلیٹ ایتھلیٹس کی اعلیٰ کارکردگی کے سلسلے میں اعلیٰ سطحی تحقیقی تعلیم اور اختراع کے لئے مدد فراہم کرانا ہے۔ اس اسکیم کو اس وزارت کے تحت کام کرنے والے ایک خودمختار ادارہ اسپورٹس اتھارٹی آف انڈیا  اور ملک میں منتخب یونیورسٹیوں/انسٹی ٹیوٹ/میڈیکل کالجوں کے ذریعے لاگو کیا جارہا ہے۔ اسکیم کے تحت، سائی نیشنل سینٹر آف ایکسی لینس  اور ٹارگٹ اولمپک پوڈیم اسکیم  میں طبی دیکھ ریکھ اور انتظام کے ساتھ ساتھ زخمی ایتھلیٹس کی بحالی کا کام ڈاکٹروں اور سائنسی/معاون عملے کی خدمات حاصل کرکے مستقل مشاورت کے ساتھ تربیت کا انتظام کے ذریعہ کیا جاتا ہے۔ اس نقطہ نظر میں میدان میں اور میدان سے باہر چوٹ کی روک تھام اور اس کا بندوبست بھی شامل ہے۔
سائی کھلاڑیوں کی چوٹوں کے انتظام میں پینل میں شامل ہسپتالوں کی خدمات حاصل کرتا ہے۔ سائی کے تمام این سی او ای ایتھلیٹس بھی میڈیکل انشورنس کے تحت آتے ہیں جس کے ذریعے وہ ہسپتال کی مہارت کے لحاظ سے اپنی پسند کے ہسپتال میں طبی سہولیات حاصل کر سکتے ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U- 13619
(Visitor Counter : 64
کامرس اور صنعت کی وزارتہ
ایم ایس ایم ایز اسٹارٹ اپس اور خاتون صنعت کاروں کی ترقی کے لیے سرکاری ای-بازار اور سڈبی نے مفاہمت نامے پر دستخط کیے
کامرس اور صنعت کی وزارت کے محکمہ کامرس کے سرکاری ای-بازار نے ایم ایس ایم ایز خاتون صنعت کاروں اور خود امدادی گروپوں خاتون خود امدادی گروپوں اور مدرا اور اسٹینڈاپ انڈیا اسکیم کے تحت قرض حاصل کرنے والے مختلف استفادہ کنندگان کو فائدے پہنچانے کے مقصد سے اسمال انڈسٹریز ڈیولپمنٹ بینک آف انڈیا  کے ساتھ ایک مفاہمت نامے پر دستخط کیے ہیں۔ مفاہمت نامے پر گزشتہ روز نئی دلی میں دستخط کیے گئے۔ اس مفاہمت نامے کے تحت سرکاری ای-بازار کے خصوصی اقدامات مثلاً وومنیا اور اسٹارٹ اپ رن وے کے فروغ کے لیے سڈبی متعلقین سے تعاون حاصل کیا جائے گا۔ جی ای ایم اور سڈبی سیلرز کو گارنٹی شدہ معینہ مدت کے اندر ادائیگی کو یقینی بنانے ، بل میں رعایت کے ذریعے کام کاجی سرمایہ کی دستیابی میں اضافہ کرنے اور استعمال کے آخری مقام کے کنٹرول کے ذریعے این پی اے پر قابو پانے کے اقدامات کریں گے۔
اس موقع پر خطاب کرتے ہوئے جی ای ایم کے سی ای او تلین کمار نے بتایا کہ سڈبی جیسے مالیاتی اداروں کی شراکت داری ایم ایس ایم ایز بہت چھوٹی صنعتوں، اسٹارٹ اپس، کاری گروں، جو اب ایک کھلے شفاف اور ٹیکنالوجی کے ذریعے چلنے والے پلیٹ فارم پر سرکار کو اپنا مال بیج سکتے ہیں، تک رسائی کے لیے جی ای ایم کی کوششوں کے لیے ضروری ہے۔سرکاری ای-بازار ان سیلرز کو بااختیار بنانا چاہتا ہے۔ وہ جی ای ایم کے پول اکاؤنٹس سے آٹو ڈیبیٹنگ کے ذریعے گارنٹی شدہ معینہ مدت کے اندر ادائیگی کرکے ابتدائی طور پر صرف سرکاری شعبے کے بینکوں کے ساتھ ایم ایس ایم ایز کو بل میں رعایت کا انتخاب کرنے کا اختیار دے کر کام کاجی سرمایہ مہیا کرا کے، سیلر کی کارگزاری اور درجہ بندی کے مطابق کام کاجی سرمایے کی لاگت سے منسلک کرکے اور کام کاجی سرمایے کے قرضوں کے آخری استعمال تک قرض خواہ کو بہتر فہم فراہم کراتے ہوئےیہ کام انجام دینا چاہتا ہے۔ اس سے ایم ایس ایم ایز اور اسٹارٹ اپس کی ترقی میں بہت زیادہ تعاون ملے گا۔
سڈبی کے چیئرمین اور ایم ڈی محمد مصطفی نے ایس ایچ جیز، خاتون صنعت کاروں، کاری گروں، این جی اوز، اسٹارٹ اپس اور سرکاری حصولیابی والے دیگر شعبوں کی حالت بہتر بنانے اور موجودہ ایم ایس ایم ای ایکو سسٹم کو مستحکم کرنے کی کوششوں کے لیے جی ای ایم کی ستائش کی۔ ملک میں ایم ایس ایم ایز کے لیے مالی وسائل تک رسائی کو یقینی بنانے کے لیے سڈبی کی مختلف کوششوں کا ذکر کرتے ہوئے انہوں نے کہا کہ اس مفاہمت نامے سے شراکت دار ایجنسیوں کے اہلکاروں کو جی ای ایم کے خصوصی تربیتی پروگراموں کے ذریعے صلاحیت سازی کی جائے گی اور نیٹ ورکنگ ، ورک شاپس، مارکیٹنگ تقریبات، ایوارڈ اور ایم ایس ایم ایز کی شناخت، ایس ایچ جیز خاتون صنعت کاروں ، کاری گروں، این جی اوز، اسٹارٹ اپس اور بہت چھوتی صنعتوں پرخصوصی توجہ کے ساتھ قیمت میں اضافے کی خدمات انجام دی جائیں گی۔
سڈبی کے ساتھ جی ای ایم کا مفاہمت نامہ ملک میں ایم ایس ایم ایز اور اسٹارٹ اپس کی ترقی میں تعاون کے لیے مالیاتی اداروں کے ساتھ اس کی بڑھتی ہوئی شراکت داری کی جانب ایک اور قدم ہے۔
۔۔۔۔۔۔۔۔۔۔۔
U-3952
(Visitor Counter : 105
محنت اور روزگار کی وزارت
ای ایس آئی کے زیر اہتمام چلائے جانے والے اسپتالوں میں بنیادی ڈھانچہ اور طبی سہولیات
ایپلائیز اسٹیٹ انشورنس  سے مستفید ہونے والوں کی بڑھتی ہوئی تعداد کو طبی فائدہ فراہم کرنے کے لیے، ای ایس آئی کارپوریشن  نے اس عرصے کے دوران 76 نئے ای ایس آئی اسپتالوں کے قیام کو اصولی منظوری دی ہے۔ اس وقت ملک میں 160 ای ایس آئی اسپتال ہیں۔
مزید برآں، ای ایس آئی استفادہ کنندگان کو کیش لیس اِن- پیشنٹ طبی خدمات فراہم کرنے کے لیے نجی اسپتالوں کے ساتھ ٹائی اپ کا انتظام کیا گیا ہے، اگر ای ایس آئی اسپتال یا کسی خاص اسپتال میں اِن- ہاؤس طبی خدمات دستیاب نہیں ہیں۔
ای ایس آئی کارپوریشن نے آیوشمان بھارت- پردھان منتری جن آروگیہ یوجنا  کے ساتھ بھی تعاون کیا ہے، تاکہ ملک میں پی ایم جے اے وائی کی فہرست میں شامل اسپتالوں کے ذریعے ای ایس آئی استفادہ کنندگان کو ثانوی اور ثالثی حفظان صحت خدمات فراہم کی جاسکیں۔
ای ایس آئی اسپتال مختلف اسپیشلٹیز میں ثانوی حفظان صحت طبی خدمات فراہم کرتے ہیں، جن میں میڈیسن، سرجری، گائنی اور زچگی، آرتھوپیڈکس، پیڈیاٹرکس وغیرہ شامل ہیں۔ مزید برآں، ای ایس آئی کارپوریشن نے ای ایس آئی اسپتالوں میں طبی خدمات کے معیار کو بہتر بنانے کے لیے مختلف اقدامات کیے ہیں، جیسا کہ:
• ای ایس آئی سی اسپتالوں کے منظور شدہ عملے کی تعداد میں اضافہ۔
• 50 فیصد بستر کی صلاحیت میں اضافہ، اگر پچھلے تین سالوں سے ای ایس آئی سی/ ای ایس آئی اسکیم  اسپتالوں میں بستروں کی تعداد 70 فیصد سے زیادہ ہے۔
• ریاستی ای ایس آئی سوسائٹیوں کی تشکیل تاکہ ریاستوں کو طبی خدمات کی بہتری کے لیے فیصلہ لینے کی مالی اور انتظامی آزادی حاصل ہو۔
• ریاستی ای ایس آئی اسکیموں کے لیے پروجیکٹ امپلی منٹیشن پلان  کے تحت اضافی بجٹ مختص کرنا۔
• ایمپلائیز اسٹیٹ انشورنس کارپوریشن ریاستی حکومت کو 200 روپے فی آئی پی سالانہ فراہم کرتی ہے، جہاں پچھلے مالی سال کے دوران ریاست میں چلائے جانے والے ای ایس آئی ایس اسپتالوں میں بستروں کی تعداد 70 فیصد سے زیادہ ہے۔
یہ جانکاری محنت اور روزگار کے وزیر مملکت جناب رامیشور تیلی نے آج راجیہ سبھا میں ایک تحریری جواب میں دی۔
سماجی انصاف اور تفویض اختیارات کی وزارت
’’بھارتی اشاراتی زبان ‘‘ سے متعلق دیویانگ جنوں کی اختیاری کے محکمہ کی جھانکی ،اس سال یوم جمہوریہ پریڈ میں خصوصی توجہ کا مرکز ہوگی
سماجی انصاف اور اختیارکاری کی وزارت کے تحت دیویانگ جنوں کی اختیارکاری کے محکمہ کے انڈین سائن لینگویج ریسرچ اینڈ ٹریننگ سینٹر  کی جھانکی ، ’انڈین سائن لینگویج ۔ ایک ملک ، ایک اشاراتی زبان ‘ کل ہونے والی یوم جمہوریہ پریڈ میں خصوصی توجہ کا مرکز ہوگی۔ اس سے ملک میں بھارتی اشاراتی زبان  کی یکجہتی کی فطرت اجاگر ہوگی، جہاں بولی جانے والے زبانوں میں زبردست تنوع پایا جاتا ہے۔ جھانکی کا مقصد آئی ایس ایل کے تئیں بیداری میں اضافے کے ساتھ ساتھ سماعت سے محروم دیویانگ جنوں کے لئے رکاوٹوں سے مبرا ایک ماحول پیدا کرنے کی حکومت کی عہدبستگی کو اجاگر کرنا ہے۔
جھانکی میں، 20 سے 23 برس کی عمر کے زمرے کے 12 فنکار شامل ہوں گے۔ جھانکی پر فنکاروں کے نام اس طرح ہیں: اُتکرش چورسیا، ابھیشیک گوتم، گارگی شکلا، اور استوتی کماری۔ میدان پر فنکاروں کے نام ہیں: دیویانشا، دیپالی، تری لوک، پنکج، نیہا، رنکو، ریتو اور ساکشی۔ یہ فنکار بھارتی اشاراتی زبان کے موضوع سے متعلق نغمہ گاتے ہوئے جھانکی پر دکھائی دیں گے۔
اشاراتی زبان ایک ویژووَل زبان ہے جو سماعت سے محروم دیویانگ جنوں کے لئے بات چیت کے وسیلے کے طور پر ہاتھوں، چہرے اور جسم کی حرکت کے ذریعہ استعمال کی جاتی ہے۔یہ ایک انوکھی زبان ہے جو ملک میں سماعت سے محروم لوگوں کو متحد کرتی ہے۔ ملک میں بولی جانے والی متعدد زبانیں ہیں، تاہم انڈین سائن لینگویج ایک ہی ہے۔ ملک میں سماعت سے محروم لوگوں کی آسانیوں میں اضافہ کے مدنظر،انڈین سائن لینگویج کی ترقی اور اس کی اہمیت پر توجہ مرکوز کرنے کی ضرورت بھی محسوس کی گئی۔
اس کے مطابق 28 ستمبر 2015 کو نئی دہلی میں انڈین سائن لینگویج ریسرچ اینڈ ٹریننگ سینٹر  کا قیام عمل میں آیا جو کہ سماجی انصاف اور اختیارکاری کی وزارت کے دیویانگ جن اختیارکاری محکمہ کے تحت ہے اور ایک خودمختار ادارہ ہے۔اس ادارے کا اہم مقصد بھارتی اشاراتی زبان کے استعمال کو مقبول عام بنانے اور بھارتی اشاراتی زبان میں تدریس و تحقیق کے لئے افرادی قوت تیار کرنا ہے۔
آئی ایس ایل آر ٹی سی بھارتی اشاراتی زبان  کے ترجمان اور اساتذہ کے لئے کورسوں کا اہتمام کرتی ہے اور مختلف پروگراموں اور تقریبات کے لئے اداروں کو مترجمین کی خدمات فراہم کرتی ہے۔ اس کے علاہ آئی ایس ایل کی لغت بھی تیار کی گئی ہے جس میں روزمرہ کے استعمال کے علاوہ 6000 تعلیمی، طبی، قانونی اور زراعت سے متعلق الفاظ شامل ہیں۔یہ ادارہ بنیادی آئی ایس ایل مواصلاتی صلاحیت پر کم مدت کے لئے تربیتی پروگرام بھی فراہم کرتا ہے۔سماعت سے محروم بچوں کے لئے تعلیمی مواد تک رسائی کے لئے آئی ایس ایل آر ٹی سی نے نیشنل کونسل آف ایجوکیشنل ریسرچ اینڈ ٹریننگ  کے ساتھ ایک مفاہمتی عرضداشت پر دستخط کیے ہیں۔ مفاہمتی عرضداشت کے تحت 1 سے 12ویں جماعت کے تمام مضامین  کی اسکولی نصابی کتابوں کے تعلیمی پرنٹ مواد کو آئی ایس ایل میں تبدیل کیا جا رہا ہے۔
وزیراعظم کا دفتر
بوڈو معاہدہ ، بوڈو عوام کے لئے نئی شروعات ہے ۔ اس سے آسام کے اتحاد اور سالمیت میں استحکام آئے گا : وزیر اعظم
سب کا ساتھ ، سب کا وِکاس اور سب کا وِشواس کے منتر اور ایک بھارت – شریشٹھ بھارت کے جذبے سے بوڈو معاہدہ ہوا : وزیر اعظم
بوڈو علاقے کی ترقی حکومت کی اعلیٰ ترین ترجیح ہے ، 1500 کروڑ روپئے کے ترقیاتی پیکیج پر کام شروع ہو گیا ہے : وزیر اعظم
نئی دہلی، 30 جنوری / وزیر اعظم جناب نریندر مودی نے بوڈو معاہدے کو آسام میں امن اور ترقی کے لئے ایک تاریخی باب قرار دیا ہے ۔ بوڈو معاہدے کی تعریف کرتے ہوئے انہوں نے کہا کہ یہ ‘‘ سب کا ساتھ ، سب کا وِکاس اور سب کا وشواس کے منتر اور ایک بھارت – شریشٹھ بھارت’’ کے جذبے سے ترغیب پاکر ہوا ہے ۔
اپنے مختلف ٹوئیٹس میں وزیر اعظم نے کہا ہے کہ ‘‘ جہاں بھارت ، پوجیہ باپو کو ، اُن کی پونیہ تیتھی پر یاد کر رہا ہے ، وہیں آسام امن اور ترقی کے تاریخی باب کو دیکھ رہاہے ۔ 50 سال کے انتظار کے بعد ہمارا بوڈو دوستوں کے ساتھ ایک معاہدہ ہوا ہے ، جو نئی شروعات کا نقیب ہے ۔ اس سے آسام کے اتحاد میں استحکام آئے گا اور روشن مستقبل میں ترقی آئے گی ۔
بوڈو تنظیموں کے ساتھ تاریخی معاہدے پر دستخط کے بعد بوڈو علاقوں کی ترقی ، ہماری حکومت کی اعلیٰ ترین ترجیح بن گئی ہے ۔ جامع 1500 کروڑ روپئے کے پیکیج پر کام شروع ہو گیا ہے ۔ ہماری خصوصی توجہ وہاں کے لوگوں کی زندگی میں آسانیاں پیدا کرنے اور سرکاری اسکیموں کا بوڈو کو پورا پورا فائدہ پہنچانے پر مرکوز رہے گی ۔
ترقی کی راہ پر ہمارے ساتھ شریک ہونے والے بوڈو دوستوں نے ایک واضح پیغام دیا ہے کہ ہر مسئلے کا حل اُسی وقت ممکن ہے ، جب تشدد کی راہ چھوڑ دیتے ہیں اور جمہوریت اور آئین پر اعتماد رکھتے ہیں ۔ میں قومی دھارے میں اپنے بوڈو دوستوں کا استقبال کرتا ہوں ۔ ہم بوڈو علاقوں کی ترقی کو یقینی بنانے کا عزم مصمم رکھتے ہیں ۔
5 دہائی پرانے بوڈو مسئلے کا حل آج پوجیہ باپو کی پونیہ تیتھی پر تلاش لیا گیا ہے ۔ بوڈو گروپوں اور حکومت کے درمیان ہوئے معاہدے سے آسام کے اتحاد اور سالمیت میں استحکام آئے گا ۔ میں اپنے بوڈو دوستوں کے ذریعے تشدد کا راستہ ترک کرنے اور جمہوریت نیز آئین پر اعتماد ظاہر کرنے کے فیصلے کا خیر مقدم کرتا ہوں ۔
ہمارے بوڈو دوستوں کے ساتھ ہوا یہ معاہدہ آسام اور تشدد سے متاثرہ ملک کے دوسرے حصوں کے لئے ایک پیغام ہے ۔ ملک کی ترقی کی رفتار میں اُسی وقت تیزی آ سکتی ہے ، جب فضاء تشدد اور خوف و دہشت سے آزاد ہوتی ہے ۔ مجھے خوشی ہے کہ اب ہمارے بوڈو دوستوں کی پوری توانائی آسام کی ترقی کی رفتار کو مزید تیز کرنے میں صرف ہو گی ۔
ہمارے بوڈو دوستوں کے ساتھ یہ معاہدہ اُس وقت کیا گیا ہے ، جب آسام کی دوسری برادریوں کے مفادات کا ہم تحفظ کر رہے ہیں ۔ یہ سب کی جیت ہے ۔ یہ انسانیت کی جیت ہے ۔ یہ معاہدہ ‘ سب کا ساتھ ، سب کا وِکاس اور سب کا وشواس ’ کے منتر کے علاوہ ، ‘ ایک بھارت – شریشٹھ بھارت ’ کے جذبے سے ترغیب پاکر ہوا ہے ۔
۔ ۔ ۔
U. No. 428
(Visitor Counter : 76
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.65 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 1246 ٹیکے لگائے گئے۔
ہندوستان میں سردست زیر علاج مریضوں کی تعداد6350ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.8 فیصد ہے۔
گزشتہ 24 گھنٹوں کے دوران479 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر44159182ہوگئی ہے۔
پچھلے 24 گھنٹوں کے دوران کووڈ کے918نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح (2.08 (فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 92.03 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 44225ٹیسٹ کئے گئے۔
ریلوے کی وزارت
ہندوستانی خواتین ریسلنگ ٹیم کے سربراہ کوچ ، جناب کلدیپ سنگھ کو شمالی ریلوے میں ترقی دیکر معاون کمرشیل منیجرکے گزیٹڈ عہدے پرفائز کیاگیا
اس سال کے اوائل میں جناب پیوش گوئل کی جانب سے اعلان کردہ کھلاڑیوں اورکوچیز کی ترقی کے لئے لائی گئی لچیلی پالیسی کے تحت یہ اولین پرموشن ہے :ہندوستانی ریلوے کی ڈبل اولمپین ایتھلیٹ ، محترمہ سدھاسنگھ کو بھی بھارتی ریلوے میں آفیسرگریڈ پرپرموشن دیاگیاہے ،محترمہ ساکشی ملک اور محترمہ ونیش فوگاٹ ، دونوں ریلوے کی ملازمین ہیں ، اورجناب کلدیپ سنگھ کی شاگردرہ چکی ہیں
نئی دہلی ،06دسمبر : ریلوے کی وزارت کے تحت ریلوے اسپورٹس پرموشن بورڈ  نے کھلاڑیوں اورکوچیز کو افسرگریڈ میں پرموشن دینے کے لئے ایک لچیلی پالیسی وضع کی ہے ،جس کے مطابق کھلاڑیوں کو ان کی غیرمعمولی کھیل کود کی حصولیابیوں کے لئے باری سے پہلے انھیں آفیسرگریڈ میں ترقی دی جائیگی ،جس کے لئے منجملہ دیگرشرائط کے یہ بھی لازم ہے کہ انھوں نے اولمپک کھیلوں میں کم از کم دومواقع پرملک کی نمائندگی کی ہواور کم از کم ایک تمغہ دولت مشترکہ کھیلوں /ایشیائی کھیلوں میں حاصل کرچکے ہوں یا وہ ارجن /راجیوگاندھی کھیل رتن ایوارڈ یافتگان رہ چکے ہوں ۔
مذکورہ پالیسی سے مستفیض ہونے والے پہلے شخص ہندوستانی خواتین ٹیم کے سربراہ کوچ ، جناب کلدیپ سنگھ ہیں ، جن کے لئے جنوبی ریلوے میں معاون کمرشیل منیجرکے گزیٹیڈ عہدے پرپرموشن کے لئے احکامات جاری کئے گئے ہیں ۔ ریئواولمپکس میں کانسے کا تمغہ حاصل کرنے والی ،محترمہ ساکشی ملک اوردولت مشترکہ کھیل ،2018 اورایشائی کھیل ،2018میں طلائی تمغے حاصل کرنے والی ،محترمہ ونیش فوگاٹ ،دونوں ریلوے ملازمین ہیں اور جناب کلدیپ سنگھ کی شاگرد رہی ہیں ۔
بھارتی ریلوے کی اولمپک ایتھلیٹ محترمہ سدھا سنگھ کو بھی ، بھارتی ریلوے کی اس نئی پالیسی کی شرطوں کے مطابق آفیسرگریڈ میں پرموشن دیاگیاہے ۔
یہ محسوس کیاگیاہے کہ ایسے سرگرم اقدامات کے نتیجے میں نہ صرف یہ کہ کھلاڑیوں اور کوچیز کو اپنی کارکردگی کو مزید بہتربنانے کے لئے حوصلہ افزائی حاصل ہوگی بلکہ بھارتی کھیلوں کو اس کے ذریعہ نئی بلندیوں کوہمکنارکرنے سے بھی دوررس اعانت حاصل ہوگی ۔
پس منظر
اس سال کے اوائل میں تمغہ یافتگان کو تہنیت پیش کرنے کی غرض سے منعقدہ تقریب کے دوران ریلوے اورکوئلے کے وزیرجناب پیوش گوئل نے کھلاڑیوں اورکوچیز کو افسرگریڈ میں پرموشن دینے کی پالیسی کے سلسلے میں اعلان کرتے ہوئے کہاتھاکہ اس سلسلے میں ایک جامع پالیسی لائی جائیگی ۔ انھوں نے اس پربھی زوردیاتھا کہ کھلاڑیوں کو تیارکرنے میں جو مقتدربین الاقوامی مسابقتوں میں تمغے حاصل کرکے ملک کا نام روشن کرتے ہیں اورملک کے لئے ستائش کا باعث بنتے ہیں ، ان کو چوں کی خدمات کابھی واجب احترام کیاجاناچاہیئے ۔
لہذا ، ریلوے اسپورٹس پرموشن بورڈ  نے کھلاڑیوں اورکوچیز کو افسرگریڈ میں پرموشن دینے کے لئے ایک لچیلی پالیسی وضع کی ہے ،جس کے مطابق کھلاڑیوں کو ان کی غیرمعمولی کھیل کود کی حصولیابیوں کے لئے باری سے پہلے انھیں آفیسرگریڈ میں ترقی دی جائیگی، جس کے لئے منجملہ دیگرشرائط کے یہ بھی لازم ہے کہ انھوں نے اولمپک کھیلوں میں کم از کم دومواقع پرملک کی نمائندگی کی ہواور کم از کم ایک تمغہ دولت مشترکہ کھیلوں /ایشیائی کھیلوں میں حاصل کرچکے ہوں یا وہ ارجن /راجیوگاندھی کھیل رتن ایوارڈ یافتگان رہ چکے ہوں ۔
ریلوے کوچیزمیں آفیسرگریڈ میں بغیرباری کے ترقی پانے کے لئے ایسی لچیلی پرموشن پالیسی بھی فراہم کی گئی ہے جو چند معیارات کی یقینی طورپرتکمیل کرتے ہوں ۔ کوچیز کے لئے کسوٹی میں منجملہ دیگرشرطوں کے کھیل کود میں پدم ایوارڈ یافتگان میں شامل ہونابھی شامل ہے ایسے کوچ جن کے شاگردوں نے اولمپک /ایشیائی کھیلوں /دولت مشترکہ کھیلوں میں بھی تمغات حاصل کئے ہوں وہ بھی اس کے تحت شامل ہیں ۔
سائنس اور ٹیکنالوجی کی وزارت
سائنسدانوں نے سب سے دور گاما رے اخراج کرنے والی کہکشاں کی تلاش کی
نئی دہلی، 13 اپریل
ماہرین فلکیات نے ایک نئی فعال کہکشاں کا پتہ لگایا ہے۔ اس کی شناخت دور دراز گاما رے اخراج کرنے والی کہکشاں کے طور پر کی گئی ہے۔ اس فعال کہکشاں کو نیرو لائن سیفرٹ -1کہکشاں کہا جاتا ہے۔ یہ تقریبا 31 بلین لائٹ مربع پیچھے ہے۔ اس تلاش سے مزید تلاش کی راہ ہموار ہوتی ہے۔
1929 میں ، ایڈمن ہبل نے دریافت کیا تھا کہ کائنات پھیل رہی ہے۔ تب سے یہ بات مشہور ہے کہ بیشتر کہکشائیں ہم سے دور ہو رہی ہیں۔
ان کہکشاؤں کی روشنی کو لمبی لہر کی طرف مڑ جاتے ہیں۔ اسے ریڈ شفٹ کہتے ہیں۔ سائنسدان اس کہکشاؤں کے اس موڑ کی تلاش کر رہے ہیں تاکہ کائنات کو سمجھا جاسکے۔
محکمہ سائنس و ٹکنالوجی کے ایک خودمختار انسٹی ٹیوٹ ، اے آر آئی ایس کے سائنس دانوں نے ، دوسرے اداروں کے محققین کے تعاون سے سلوان ڈیجیٹل اسکائی سروے  سے تقریبا 25،000 چمکیلا فعال گلیٹککنیوکلی  کا مطالعہ کیا اور یہ پایا کہ ایک عجیب و غریب اشیاء اونچے ریڈ شفٹ پر  اعلی انرجی گاما رے اخراج کر رہا ہے۔
ایس ڈی ایس ایس ایک اہم آپٹیکل اور اسپیکٹروسکوپک سروے ہے جس کا استعمال پچھلے 20 سالوں میں فلکیاتی اشیاء کو دیکھنے کے لئے استعمال ہوتا ہے۔سائنسدانوں نے اس کی شناخت گاما رے امیٹر این ایل ایس- 1 گلیکسی کے طور پر کی ہے۔ یہ خلا میں نایاب ہے۔ کائنات میں ذرات کے ماخذ لائٹ کی رفتار سے سفر کرتے ہیں۔
یہ ماخذ بڑے بلیک ہول کی توانائیوں سے متاثر اے جی این کے ذریعہ آپریٹ کیے جاتے ہیں اور بڑے بیضوی کہکشاں میں ہوسٹ کیا جاتا ہے۔
لیکن این ایل ایس۔1 سے گاما کرن کا اخراج اس بات کو چیلنج کرتا ہے کہ کس طرح متعلقہ ذرات کے ماخذ تشکیل پاتے ہیں کیونکہ این ایل ایس۔1 اےجی این کا ایک انوکھا طبقہ ہے جو کم ماس بلیک ہول سے توانائی حاصل کرتا ہےاور یہ ایک گھومنے والی کہکشاں میں ہوسٹ کیا جاتا ہے۔ابھی تک گاما رے کے اخراج کا پتہ تقریبا ایک درج این ایل ایس -1 کہکشاں میں لگا ہے۔
یہ چار دہائی پہلے نشان زد اے جی این کے الگ الگ حصے ہیں ۔ سبھی لمبی ریڈیو لہروں کا رخ کر چکے ہیں۔سب ایک دوسرے سے چھوٹے ہیں اور ابھی تک ریڈ شفٹ میں ایک دوسرے سے بڑے این ایل ایس-1 کا پتہ لگانے کا کوئی راستہ تلاش نہیں کیا جاسکا ہے۔
اس دریافت سے کائنات میں گاما رے کا اخراج این ایل ایس۔1 کہکشاؤں کا پتہ لگانے کی راہ ہموار ہوگی۔سائنسدانوں نے تحقیق کے لئے دنیا کی سب سے بڑی زمینی ٹیلی سکوپ ، امریکہ کے ہوائی واقع 8.2 ایم سبارو ٹیلی سکوپ کا استعمال کیا ۔ اس سے اونچےریڈ شفٹ کے این ایل ایس۔1 کا پتہ لگانے کے نئے طریقہ میں مدد ملی۔
اس سے پہلے ان کہکشا وں کی جانکاری نہیں تھی۔ نئی گاما رے اخراج ایل ایس -1 تب بنتا ہے جب موجودہ 13.8 بلین پرانی کائنات کے مقابلہ میں کائنات 4.7 ارب سال پرا نا ہوتا ہے۔
اس تحقیق کی سربراہی اے آر آئی ای ایس کے سائنس دان ، ڈاکٹر شبھیندو رکشت نے کی۔
اس میں مالٹے شریم  ، سی ایس اسٹالن  ، آئی تناکا  ، ویدھی ایس پالیا  ، اندرانی پال  ، زری کوٹیلینن  اور جائے جنگ شن  نے تعاون کیا۔
اس تحقیق کو منتھلی نوٹسز آف رائل اسٹرونومیکل سوسائٹی جرنل میں اشاعت کے لئے منظور کیا گیا ہے۔
اس دریافت سے متاثر ہو کر ، ڈاکٹر رکشت اور ان کے معاونین اے آر آئی ای ایس کے 3.6 ایم دیو ستھل آپٹیکل ٹیلی سکوپ  پر ٹی آئی ایف آر - اے آر آئی ای ایس نیر انفرا ریڈ اسپکٹرو میٹرکی صلاحیتوں کا پتہ لگانے میں دلچسپی رکھتے ہیں تاکہ بڑے ریڈ شپ پر گاما رے خارج کرنے والی این ایل ایس۔1 کہکشاؤں کا پتہ چل سکے۔
مزید تفصیل کیلئے ڈاکتر شوبھیندو رکشت  سے رابطہ کریں۔
اشاعت کا لنک :
DOI: https://doi.org/10.1093/mnrasl/slab031
arXiv: https://arxiv.org/abs/2103.16521
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 117.63کروڑٹیکے لگائے جاچکے ہیں جو کہ ایک بڑی حصولیابی ہے۔
شفایابیوں کی شرح سردست 98.32 فیصد ہے، جو مارچ 2020 سے اب تک کی سب سے زیادہ شرح ہے۔
گزشتہ 24 گھنٹوں کے دوران 12,202 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,39,46,749ہوگئی ہے۔
گزشتہ 24 گھنٹوں کے دوران 7,579 مریض شفایاب ہوئے ہیں۔جو 543دنوں میں سب کم ہے۔
سردست بھارت میں زیر علاج مریضوں کی تعداد 1,13,584 ہے۔جو 536دنوں میں سب کم ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.33فیصد ہے،جو مارچ 2020 کےبعد سے سب سے کم ہے۔
جانچ کے بعد متاثر پائے جانے والے مریضوں کی یومیہ شرح 2فیصدسے کم 0.79)فصد ) ہے، جو کہ گزشتہ 50 دنوں میں 2 فیصد سے بھی کم درج ہوئی ہے۔
جانچ کے بعد متاثرہ معاملات کی ہفتہ وار شرح  ، پچھلے 60 دنوں سے 2 فیصد سے بھی کم درج ہورہی ہے۔
اب تک کل 63.34کروڑ ٹیسٹ کئے جاچکے ہیں۔
دیہی ترقیات کی وزارت
مرکزی ٹیموں کے ذریعہ تلنگانہ ریاست کا نگرا ں دورہ
دیہی ترقی کی وزارت، حکومت کی ایک مرکزی ٹیم۔ 9 جون 2022 سے 12 جون 2022 تک ریاست تلنگانہ میں مہاتما گاندھی نریگا کے نفاذ کے سلسلے میں ایک نگرانی سے متعلق دورہ کرنے کے لیے مرکزی ٹیم کو تعینات کیا گیا ہے۔
مرکزی ٹیم کی طرف سے کئے گئے معائنے میں ایسے مسائل پر روشنی ڈالی گئی ہے جن میں غیر اجازت شدہ کام لینا ، معمولی آبپاشی ٹینک کے کاموں کو صاف کرنے سے متعلق رہنما خطوط پر عمل نہ کرنا، میدانی علاقوں میں خندقوں کا کام کرنا، جبکہ اس طرح کے کام بنیادی طور پر پہاڑی علاقوں میں کارآمد ہوتے ہیں، اعلیٰ تکنیکی اتھارٹی کی منظوری سے بچنے کے لیے کام کی تقسیم اور ہدایات کی دیگر طریقہ کار کی خلاف ورزی جیسے کام شامل ہیں۔
اس طرح کے نفاذ سے متعلق امور اور کوتاہیوں کو ذہن میں رکھتے ہوئے مرکزی حکومت نے مزید سینٹرل ٹیموں کو تعینات کرنے کی ضرورت کو محسوس کیا ہے تاکہ جانچ پڑتال کے ذریعہ مہاتما گاندھی این آر ای جی ایس کانفاذہوسکے۔ اس طرح تلنگانہ ریاست میں اسکیم کے نفاذ کے عمل میں ضروری تصحیح کی جاسکے جو اس طرح کی تمام رپورٹس کی بنیاد پر ریاستی حکومت کے ذریعہ انجام دی جاسکتی ہیں جس میں ریاست کے مزید 15 ضلعوں کا احاطہ کیا جائے گا۔
مذکورہ ٹیم نظام آباد ،پیڈا پلی ، میدک ، سڈی پیٹھ ، سوریہ پیٹھ ، کریم نگر ،ناگر کرنول ، نرمل ،جے شنکسر ،بھوپلا پلی ،محبوب آباد، سنگر ریڈی ،رنگا ریڈی ،عادل آباد ، رنجنا سرسلا اور مولو گو کا دورہ کرے گی۔یہ ٹیم ڈائریکٹر نائب سکریٹری کے درجے کے افسر اور ایک انجینئر سمیت تین ممبران پر مشتمل ہوگی۔
ہر ٹیم ضلع کے 2 بلاکس میں 4-6 گرام پنچایتوں کا دورہ کرے گی جس میں ایم آئی ٹینکوں کو صاف کرنے، لڑکھڑانے والی خندقوں، سڑک کے کنارے شجرکاری کے کاموں اور مہاتما گاندھی این آر ای جی ایس کے تحت دیگر کاموں کا احاطہ کیا جائے گا۔ٹیم کے دورے کی بنیادی توجہ اسکیم کے نفاذ میں شفافیت اور جوابدہی کو یقینی بنانا ہے۔
مہاتما گاندھی نریگا کے نفاذ کی نگرانی دیہی ترقی کی وزارت کی باقاعدہ سرگرمیوں میں سےایک ہے۔ اس کارروائی کا مقصد کورس کی اصلاح کے لیے، اگر کوئی ہے تو اسکیم کے رہنما خطوط اور فلسفے کی وفاداری اور عمل درآمد میں شفافیت کو یقینی بنانے کے لیے بنیادی طور پر اسکیم کے حقیقی نفاذ کی جانچ کرنا ہے۔
اسکیم پروٹوکول اور رہنما خطوط پر عمل درآمد کو یقینی بنانے کی بنیادی ذمہ داری ریاست پر عائد ہوتی ہے۔ ریاستوں کو ریاستی ہیڈکوارٹر اور پروگرام سے متعلق افسران ،سوشل آڈٹ، محتسب وغیرہ کی طرف سے معائنے کے ذریعہ مختلف نگراں طریقۂ کار قائم کرنے کی ترغیب دی گئی ہے۔ ان میکانزم یعنی طریقۂ کار کی ناکامی تشویش کا باعث ہے۔
وزارت دفاع
جاپان کی بحریہ کے جہازوں نے کوچی کا دورہ کیا
جاپان کی بحری سیلف ڈیفنس فورس  کے جہازوں ‘‘اوراگا’’اور‘‘ اواجی’’نے 14سے 16فروری 2023 کے دوران کوچی بندرگاہ کادورہ کیا۔ جاپان کی بارودی سرنگیں صاف کرنے والی ڈویژن ون کے کیپٹن نکائی آئیچی نے ‘‘ جے ایس اوراگا’’ اور ‘‘جے ایس اواجی ’’ کے کمانڈنگ آفیسرس کے ہمراہ ، جنوبی بحری کمان کے تربیت سے متعلق چیف اسٹاف آفیسر کموڈور اُپل کندُو سے ملاقات کی اورباہمی مفاد اوردلچسپی کے امورپرتبادلہ خیال کیا۔ بحری جہاز کے عملے کے ارکان نے جنوبی بحری کمان کے پیشہ ورانہ تربیتی ا سکولوں اوربحری جہازوں کادورہ کیا۔ اپنے اس دور کے دوران ، انھیں بھارتی بحریہ کی تربیتی کمان کے مقام پرمختلف النوع تربیتی سہولتوں اور وہاں کی جانے والی سرگرمیوں سے واقف کرایاگیا۔ اس کے علاوہ جاپان کے بحری جہازوں پر دوروں اورپیشہ ورانہ تبادلہ خیال سے متعلق پروگرام منعقد کئے گئے ،تاکہ ایک دوسرے کے ساتھ باہمی تعاون میں اضافہ کیاجاسکے اوردونوں ملکوں کی بحری افواج کے بہترین طورطریقوں سے ایک دوسرے کو واقف کرایاجاسکے ۔
یہ بحری جہاز، اب بحرین کے دورے پرجانے والے ہیں ۔ جاپان کی بحریہ کے جہازوں کے اس دورے کی بدولت ، دوطرفہ دفاعی تعلقات میں خاطرخواہ اضافہ ہواہے اوریہ تعلقات مستحکم ہوئے ہیں اس کے علاوہ خطے میں بحری اشتراک وتعاون میں اضافہ ہواہے ۔
وزیراعظم کا دفتر
وزیراعظم نے سردارپٹیل کو ان کے یوم وفات پر خراج عقیدت پیش کیا
وزیراعظم جناب نریندر مودی نے سردارپٹیل کو ان کے یوم وفات پر خراج عقیدت پیش کیا ہے اورہندوستان کے لئے ان کی دائمی خدمات کو یاد کیا ہے ۔
ایک ٹویٹ میں ، وزیراعظم نے کہا :
’’میں سردار پٹیل کو ان کے یوم وفات پر خراج عقیدت پیش کرتاہوں اور ہندوستان کے لئے ان کی دوامیت کی حامل خدمات کو یاد کرتا ہوں ۔ خاص طور پر ان کے ذریعہ ملک کو متحد کرنے او ر ہمہ جہت ترقی کو رفتار دینے کے لئے ‘‘۔